CELEX: 32014R0024
Language: hr
Date: 2014-01-10 00:00:00
Title: Uredba Vijeća (EU) br. 24/2014 od 10. siječnja 2014. o utvrđivanju ribolovnih mogućnosti za 2014. za određene riblje stokove i skupine ribljih stokova u Crnom moru

14.1.2014   
            
            
               HR
            
            
               Službeni list Europske unije
            
            
               L 9/1
            
         
      UREDBA VIJEĆA (EU) br. 24/2014
   od 10. siječnja 2014.
   o utvrđivanju ribolovnih mogućnosti za 2014. za određene riblje stokove i skupine ribljih stokova u Crnom moru
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43., stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Člankom 43. stavkom 3. Ugovora predviđa se da Vijeće na prijedlog Komisije usvaja mjere o utvrđivanju i raspodjeli ribolovnih mogućnosti.
            
         
               (2)
            
            
               Uredbom (EU) br. 1380/2013 Europskog parlamenta i Vijeća (1) zahtijeva se donošenje mjera očuvanja uzimajući u obzir raspoložive znanstvene, tehničke i gospodarske savjete, uključujući, gdje je to relevantno, izvješća koja je sastavio Znanstveni, tehnički i gospodarski odbor za ribarstvo (STECF).
            
         
               (3)
            
            
               Zadatak je Vijeća donositi mjere za utvrđivanje i raspodjelu ribolovnih mogućnosti po ribolovu ili ribolovnim skupinama u Crnom moru, prema potrebi uključujući određene uvjete koji su funkcionalno povezani s tim. Ribolovne mogućnosti trebalo bi dodijeliti državama članicama tako da se svakoj državi članici osigura relativna stabilnost ribolovnih aktivnosti za svaki riblji stok ili ribarstvo te uzimajući u obzir ciljeve zajedničke ribarstvene politike utvrđene u Uredbi (EU) br. 1380/2013.
            
         
               (4)
            
            
               Ukupni dopušteni ulov (TAC) trebalo bi utvrditi na temelju raspoloživog znanstvenog mišljenja, uzimajući u obzir biološke i socioekonomske aspekte, istodobno osiguravajući pravedno postupanje među različitim ribarskim sektorima, kao i u svjetlu mišljenja koja su dionici izrazili tijekom savjetovanja.
            
         
               (5)
            
            
               Korištenje ribolovnih mogućnosti utvrđenih u ovoj Uredbi podliježe Uredbi Vijeća (EZ) br. 1224/2009 (2), posebno njezinim člancima 33. i 34., u vezi s evidentiranjem ulova i ribolovnog napora odnosno obavješćivanjem o podacima o iscrpljenju ribolovnih mogućnosti. Stoga je potrebno navesti šifre koje države članice trebaju koristiti pri slanju podataka Komisiji koji se odnose na iskrcaje stokova koji podliježu ovoj Uredbi.
            
         
               (6)
            
            
               U skladu s člankom 2. Uredbe Vijeća (EZ) br. 847/96 (3), moraju se utvrditi stokovi obuhvaćeni raznim mjerama koje su tamo navedene.
            
         
               (7)
            
            
               Kako bi se izbjegao prekid ribolovnih aktivnosti i ribarima iz Unije osigurala sredstva za život, važno je predmetno ribarstvo u Crnom moru otvoriti 1. siječnja 2014. Zbog hitnosti ova bi Uredba trebala stupiti na snagu odmah nakon objave,
            
         DONIJELO JE OVU UREDBU:
   POGLAVLJE I.
   
      PODRUČJE PRIMJENE I DEFINICIJE
   
   Članak 1.
   Predmet
   Ovom se Uredbom utvrđuju ribolovne mogućnosti za 2014. za određene riblje stokove i skupine ribljih stokova u Crnom moru.
   Članak 2.
   Područje primjene
   Ova se Uredba primjenjuje na plovila EU-a koja plove u Crnom moru.
   Članak 3.
   Definicije
   Za potrebe ove Uredbe primjenjuju se sljedeće definicije:
   
               (a)
            
            
               „GFCM” znači Opća komisija za ribarstvo Sredozemlja;
            
         
               (b)
            
            
               „Crno more” znači geografsko potpodručje 29 kako je definirano u Prilogu I. Uredbi (EU) br. 1343/2011 Europskog parlamenta i Vijeća (4) i u rezoluciji GFCM/33/2009/2;
            
         
               (c)
            
            
               „plovilo EU-a” znači ribarsko plovilo koje plovi pod zastavom države članice i koje je registrirano u Uniji;
            
         
               (d)
            
            
               „ukupni dopušteni ulov (TAC)” znači količina koja se svake godine smije izloviti iz pojedinog stoka;
            
         
               (e)
            
            
               „kvota” znači udio TAC-a dodijeljen Uniji, državi članici ili trećoj zemlji.
            
         POGLAVLJE II.
   
      RIBOLOVNE MOGUĆNOSTI
   
   Članak 4.
   TAC i raspodjela
   TAC za plovila EU-a, raspodjela tog TAC-a među državama članicama te, prema potrebi, uvjeti koji su funkcionalno povezani s tim, navedeni su u Prilogu.
   Članak 5.
   Posebne odredbe o raspodjeli
   Raspodjela ribolovnih mogućnosti među državama članicama kako je utvrđena u ovoj Uredbi ne dovodi u pitanje:
   
               (a)
            
            
               razmjene u skladu s člankom 16. stavkom 8. Uredbe (EU) br. 1380/2013;
            
         
               (b)
            
            
               smanjenja i preraspodjele u skladu s člankom 37. Uredbe (EZ) br. 1224/2009;
            
         
               (c)
            
            
               dodatne iskrcaje dopuštene na temelju članka 3. Uredbe (EZ) br. 847/96;
            
         
               (d)
            
            
               količine zadržane u skladu s člankom 4. Uredbe (EZ) br. 847/96;
            
         
               (e)
            
            
               smanjenja u skladu s člancima 105. i 107. Uredbe (EZ) br. 1224/2009.
            
         Članak 6.
   Uvjeti za iskrcaj ulova i usputnog ulova
   Ribe iz stokova za koje su ovom Uredbom utvrđene ribolovne mogućnosti zadržavaju se na plovilu ili iskrcavaju samo ako:
   
               (a)
            
            
               ulovi su ostvareni plovilima države članice kojoj je dodijeljena kvota i ako ta kvota nije iscrpljena; ili
            
         
               (b)
            
            
               ulovi se sastoje od udjela kvote Unije koja nije raspodijeljena po kvotama među državama članicama, a ta kvota Unije nije iscrpljena.
            
         POGLAVLJE III.
   
      ZAVRŠNE ODREDBE
   
   Članak 7.
   Prijenos podataka
   Kada države članice u skladu s člancima 33. i 34. Uredbe (EZ) br. 1224/2009 Komisiji šalju podatke o iskrcanim količinama ulovljenih stokova, koriste šifre stokova navedene u Prilogu ovoj Uredbi.
   Članak 8.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. siječnja 2014.
      
         
            Za Vijeće
         
         
            Predsjednik
         
         D. KOURKOULAS
         
      
   
   
      (1)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
   
      (2)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).
   
      (3)  Uredba Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (SL L 115, 9.5.1996., str. 3.).
   
      (4)  Uredba (EU) br. 1343/2011 Europskog parlamenta i Vijeća od 13. prosinca 2011. o određenim odredbama za ribolov u području Sporazuma o GFCM-u (Opća komisija za ribarstvo Sredozemlja) i o izmjeni Uredbe Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru (SL L 347, 30.12.2011., str. 44.).
   
      PRILOG
      
         TAC KOJI SE PRIMJENJUJE NA PLOVILA EU-A U PODRUČJIMA U KOJIMA TAC POSTOJI PO VRSTAMA I PODRUČJU
      
      U tablicama u nastavku utvrđeni su TAC i kvote (u tonama žive mase, osim gdje je navedeno drukčije) po stoku te, prema potrebi, uvjeti koji su funkcionalno povezani s tim.
      Riblji stokovi navedeni su abecednim redom prema latinskom nazivu vrste. Za potrebe ove Uredbe, navodi se sljedeća usporedna tablica latinskih naziva i uobičajenih naziva:
      
                  Znanstveni naziv
               
               
                  Troslovna šifra
               
               
                  Uobičajeni naziv
               
            
                  
                     Psetta maxima
                  
               
               
                  TUR
               
               
                  oblić
               
            
                  
                     Sprattus sprattus
                  
               
               
                  SPR
               
               
                  papalina
               
            
         
      
                  
                              Vrsta
                           
                           
                              :
                           
                           
                              oblić
                              
                                 Psetta maxima
                              
                           
                        
               
                  
                              Zona
                           
                           
                              :
                           
                           
                              Vode EU-a u Crnom moru
                              TUR/F37.4.2.C.
                           
                        
            
                  Bugarska
               
               
                  43,2
               
               
                   
               
            
                  Rumunjska
               
               
                  43,2
               
            
                  Unija
               
               
                  86,4 (1)
                  
               
            
                  TAC
               
               
                  Nije primjenjivo
               
               
                  Analitički TAC
                  Ne primjenjuje se članak 3. Uredbe (EZ) br. 847/96.
                  Ne primjenjuje se članak 4. Uredbe (EZ) br. 847/96.
               
            
         
      
                  
                              Vrsta
                           
                           
                              :
                           
                           
                              papalina
                              
                                 Sprattus sprattus
                              
                           
                        
               
                  
                              Zona
                           
                           
                              :
                           
                           
                              Vode EU-a u Crnom moru
                              SPR/F37.4.2.C
                           
                        
            
                  Bugarska
               
               
                  8 032,5
               
               
                   
               
            
                  Rumunjska
               
               
                  3 442,5
               
            
                  Unija
               
               
                  11 475
               
            
                  TAC
               
               
                  Nije primjenjivo
               
               
                  Analitički TAC
                  Ne primjenjuje se članak 3. Uredbe (EZ) br. 847/96.
                  Ne primjenjuje se članak 4. Uredbe (EZ) br. 847/96.
               
            
         (1)  Od 15. travnja do 15. lipnja 2014. nisu dopuštene ribolovne aktivnosti, uključujući prekrcaj, prihvat na plovilo, iskrcaj i prvu prodaju.